37. ΑΝΑΓΚ. ΝΟΜΟΣ υπ’ αριθ. 649 της 9/10 Νοεμ. 1945 Περί τροποποιήσεως και συμπληρώσεως των ισχυουσών διατάξεων περί φορολογίας του καταναλισκομένου καπνού. Άρθρ.1.-(Αντικαθίσταται η παράγρ. 2 του άρθρ. 1 του Α.Ν. 207/1945). Άρθρ.2.-Η παρ. 3 του άρθρ. 1 του αυτού Α.Ν. 207/1945 καταργείται, των επομένων παρ. 4, 5 και 6 του αυτού άρθρου αριθμουμένων εφεξής ως 3, 4 και 5. Άρθρ.3.-1-4.(Αφεώρα την επιβολήν προσθέτου φόρου και την τιμήν πωλήσεως σιγαρέττων. Βλ. τας εν τέλει του θέματος νεωτέρας διατάξεις). 5.Ο Α.Ν. 294/1945 «περί επιβολής προσθέτου παγίου φόρου επί των σιγαρέττων και καπνού πίππας» καταργείται. Άρθρ.4.-1.Δι’ αποφάσεως του Υπουργικού Συμβουλίου δύναται: α)Ν’ αυξομειώνται τα ποσοστά του αναλογικού φόρου επί του καταναλισκομένου καπνού, ως και τα ποσά του προσθέτου παγίου τοιούτου, β)να καθορίζωνται αι τιμαί λιανικής πωλήσεως των σιγαρέττων, γ)να καθορίζωνται αι κατά τιμάς λιανικής πωλήσεως ποιότητες των σιγαρέττων, δ)να προσδιορίζηται ο τρόπος και το είδος της συσκευασίας των σιγαρέττων κατά ποιότητας και τιμάς λιανικής πωλήσεως αυτών και να καθορίζωνται αι κατά χιλιόγραμμον αναλογίαι των τιθεμένων εις κυκλοφορίαν κυτίων ή δοχείων κατά βάρος αυτών, ε)να μεταβάλλωνται αι αναλογίαι των παραγομένων κατά τιμάς λιανικής πωλήσεως και ποιότητας σιγαρέττων. 2.Δι’ αποφάσεως του Υπουργού των Οικονομικών καθορίζεται ο τρόπος βεβαιώσεως και εισπράξεως του προσθέτου παγίου φόρου επί του καταναλισκομένου καπνού, ως και πάσα άλλη λεπτομέρεια δια την εφαρμογήν αυτού. 3.Δι’ αποφάσεως των Υπουργών επί των Οικονομικών και του Εφοδιασμού δύναται να καθορίζηται το σύστημα και ο τρόπος της διανομής εις την κατανάλωσιν των σιγαρέττων καθ’ άπαν το Κράτος ή και δι’ ωρισμένα διαμερίσματα αυτού, τα διανεμόμενα ποσά σιγαρέττων, ως και τα πρόσωπα προς τα οποία θα γίνηται, η διανομή αυτών. Σελ. 313 Κώδικας Φορολογίας Καπνού 28.Ε.α.36-37 Οι παραβάται των εις εκτέλεσιν της παρούσης παραγράφου εκδιδομένων αποφάσεων των Υπουργών Οικονομικών και Εφοδιασμού διώκονται και τιμωρούνται κατά τας διατάξεις του υπ’ αριθ. 382/1936 Α.Νόμου «περί Αγορανομικού Κώδικος» ως ετροποποιήθη και συνεπληρώθη δια νεωτέρων Νόμων. Άρθρ.5.-Η ισχύς του παρόντος Α.Νόμου άρχεται από της 10 Νοεμ. 1945. 